2022 yil 1 sentabrdan avtotransportni boshqarish uchun ishonchnomalarni yagona interaktiv davlat xizmatlari portali (my.gov.uz) orqali elektron rasmiylashtirish yo‘lga qo‘yiladi. “Huquqiy axborot” kanalining xabar berishicha, elektron ishonchnomani notarial tasdiqlash talab etilmaydi va u YPX xodimlari tomonidan elektron tekshiriladi. Elektron ishonchnoma uchun davlat boji ishonchnomani notarial tasdiqlash uchun belgilangan davlat bojiga (BHM 3 baravari – 900 ming so‘mga) nisbatan quyidagi foizlarda undiriladi: bir oygacha bo‘lgan muddatga – 10 foiz (90 ming so‘m);   olti oygacha bo‘lgan muddatga – 50 foiz (450 ming so‘m);   uch yilgacha bo‘lgan muddatga – 100 foiz (900 ming so‘m).